open-index/open-wikipedia-markdown huggingface dataset:
রাধিকা হার্জবার্গার

**রাধিকা হার্জবার্গার** (জন্ম নাম:**জয়াকর**; ১৯৩৮) একজন ভারতীয় লেখিকা, শিক্ষাবিদ এবং সংস্কৃত ও ভারতবিদ্যার পণ্ডিত। তিনি অন্ধ্র প্রদেশের চিত্তুর জেলার ঋষি ভ্যালি স্কুলে থাকেন এবং ঋষি ভ্যালি এডুকেশন সেন্টারের পরিচালক হিসেবে দায়িত্ব পালন করেন, এটি ১৯২০-এর দশকে জিদ্দু কৃষ্ণমূর্তি কর্তৃক প্রতিষ্ঠিত একটি শিক্ষা প্রতিষ্ঠান।

## জীবনী
থাম্ব|২০১৯ সালে ঋষি ভ্যালিতে কেএফআই-এর রিট্রিট সেশন, সমাবেশে ভাষণ দিচ্ছেন কৃষ্ণন, সভাপতিত্বে আছেন রাধিকা হার্জবার্গার।
তিনি ১৯৩৮ সালে উত্তর প্রদেশে জন্মগ্রহণ করেছিলেন, রাধিকা জয়াকর হিসাবে। তাঁর বাবা ও মা ছিলেন যথাক্রমে মনোহর জয়কর এবং পুপুল জয়াকর (জন্ম নাম মেহতা)। পুপুল একজন সাংস্কৃতিক কর্মী এবং জিদ্দু কৃষ্ণমূর্তি ও ইন্দিরা গান্ধীর জীবনীকার ছিলেন। টরন্টো বিশ্ববিদ্যালয় থেকে ডক্টরেট ডিগ্রি অর্জনের পর, রাধিকা ঋষি ভ্যালি এডুকেশন সেন্টারে ইতিহাসের প্রশিক্ষক হিসেবে যোগদান করেন। পরে তিনি প্রতিষ্ঠানের পরিচালক হন।

## প্রকাশনা
রাধিকা হার্জবার্গার ভারতীয় ধ্রুপদী অধ্যয়নের অংশ হিসেবে *অ্যান এসে ইন দ্য ডেভেলপমেন্ট অফ ফিফথ অ্যাণ্ড সিক্সথ সেঞ্চুরি ইণ্ডিয়ান থট নামে* একটি বই প্রকাশ করেছেন।

তিনি *ইণ্ডিয়ান জার্নাল অফ ফিলোসফির* মতো জার্নালে প্রবন্ধও প্রকাশ করেছেন।

* 
* 
* 

## পুরস্কার
সাহিত্য ও শিক্ষা ক্ষেত্রে তাঁর অবদানের জন্য ভারত সরকার ২০১৩ সালে তাঁকে চতুর্থ সর্বোচ্চ বেসামরিক পুরস্কার পদ্মশ্রী প্রদান করে সম্মানিত করে।

## আরও দেখুন

* পুপুল জয়াকর

## তথ্যসূত্র

* 

## বহিঃসংযোগ

* 
* 
* 

বিষয়শ্রেণী:পদ্মশ্রী প্রাপক
বিষয়শ্রেণী:ভারতীয় ভারততত্ত্ববিদ
বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:উত্তরপ্রদেশের লেখিকা
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:উত্তরপ্রদেশের পণ্ডিত
বিষয়শ্রেণী:জীবিত ব্যক্তি
বিষয়শ্রেণী:১৯৩৮-এ জন্ম
বিষয়শ্রেণী:অপর্যালোচিত অনুবাদসহ পাতা
মল্লিকা শ্রীনিবাসন

**মল্লিকা শ্রীনিবাসন** (জন্ম: ১৯ নভেম্বর ১৯৫৯) একজন ভারতীয় শিল্পপতি। তিনি *ট্র্যাক্টরস অ্যান্ড ফার্ম ইকুইপমেন্ট* সংস্থার চেয়ারম্যান এবং ব্যবস্থাপনা পরিচালক। ১৯৬০ সালে ভারতের চেন্নাইতে প্রতিষ্ঠিত এই সংস্থাটি মূলত ট্র্যাক্টর বানায়। মল্লিকা ২০২১ সালের ১ এপ্রিল থেকে ২০২৫ সালের ১৮ নভেম্বর  পর্যন্ত ভারত সরকার কর্তৃক গঠিত পাবলিক এন্টারপ্রাইজেস সিলেকশন বোর্ডের চেয়ারপারসন হিসেবে দায়িত্ব পালন করেছেন।  তিনি ব্রিকস *উইমেনস বিজনেস অ্যালায়েন্স*-এর একজন মূল সদস্য এবং ভারত-মার্কিন সিইও ফোরামের সদস্য। তিনি চেন্নাইয়ের স্টেলা ম্যারিস কলেজের পরিচালন কমিটির সদস্যও।

## শিক্ষা
মল্লিকা উইমেন্স ক্রিশ্চিয়ান কলেজ থেকে গণিত বিষয়ে স্নাতক ডিগ্রি অর্জন করেন। পরবর্তীতে তিনি মাদ্রাজ বিশ্ববিদ্যালয় থেকে অর্থনীতিতে স্বর্ণপদক বিজয়ী হন। তিনি পেনসিলভানিয়া বিশ্ববিদ্যালয়ের ওয়ার্টন স্কুল অফ বিজনেস থেকে ডিন'স অনার লিস্ট এবং আলফা বিটা গামা সোসাইটির সদস্য হিসেবে স্নাতক হন এবং শীর্ষ ১২৫ জন সফল প্রাক্তন ছাত্রের একজন হিসেবে স্থান পান।

## কর্মজীবন
মল্লিকা শ্রীনিবাসন ট্রাক্টরের একটি গণ-উৎপাদক সংস্থা *ট্র্যাক্টরস অ্যান্ড ফার্ম ইকুইপমেন্ট*  -এর প্রতিষ্ঠা করেন। এই সংস্থা ট্রাক্টর, কৃষি সংক্রান্ত যন্ত্রপাতি, ডিজেল ইঞ্জিন, জেনারেটর, ইঞ্জিনিয়ারিং প্লাস্টিক, হাইড্রোলিক পাম্প, সিলিন্ডার ইত্যাদি প্রস্তুত করে। সংস্থাটি চলতি অর্থবর্ষে ১০,০০০ কোটি টাকারও বেশি রাজস্ব দিয়েছে।

মল্লিকা *ট্র্যাক্টর ম্যানুফ্যাকচারার্স অ্যাসোসিয়েশন অফ ইন্ডিয়া*, *মাদ্রাজ চেম্বার অফ কমার্স*  ইত্যাদি বিভিন্ন শিল্প সংস্থার নেতৃত্ব দিয়েছেন। তিনি *কনফেডারেশন অফ ইন্ডিয়ান ইন্ডাস্ট্রি* এবং ইন্ডিয়ান ইনস্টিটিউট অফ ফরেন ট্রেডের মতো শিল্প সংস্থাগুলির বিভিন্ন গুরুত্বপূর্ণ পদে অধিষ্ঠিত হয়েছেন।

## পুরস্কার এবং প্রশংসা
শ্রীনিবাসন বেশ কিছু প্রশংসা এবং পুরস্কার পেয়েছেন। ২০১১ সালে, *আর্নস্ট অ্যান্ড ইয়ং*-এর পক্ষ থেকে তাকে বর্ষসেরা উদ্যোক্তা হিসেবে নির্বাচিত করা হয়। *[[ফোর্বস]] ইন্ডিয়া* তাকে বর্ষসেরা নারী নেতার পুরস্কার প্রদান করেছে। *[[ফোর্বস|ফোর্বস এশিয়া]]* তাকে এশিয়ার শীর্ষ ৫০ জন শক্তিশালী ব্যবসায়ীর একজন হিসেবে স্বীকৃতি দেয়।

*[[বিজনেস টুডে (ভারত)|বিজনেস টুডে]]* কর্তৃক প্রকাশিত ভারতের ছয়জন সবচেয়ে ক্ষমতাশালী নারীর তালিকায় তাকে স্থান দেওয়া হয়েছিল। ভারতের শীর্ষস্থানীয় ব্যবসায়িক টেলিভিশন চ্যানেল এনডিটিভি প্রফিট -এর *বিজনেস লিডারশিপ*  পুরস্কার অনুষ্ঠানে তাকে ২০১২ সালের *বিজনেস থট লিডার অফ দ্য ইয়ার* পুরস্কার প্রদান করা হয়েছে। ২০১৮ সালে, *[[ফরচুন|ফরচুন ইন্ডিয়া]]* কর্তৃক ব্যবসায়ে ভারতের সবচেয়ে ক্ষমতাশালী মহিলাদের মধ্যে তিনি পঞ্চম স্থানে ছিলেন।  ২০২০ সালে, তিনি *ইটি প্রাইম উইমেন লিডারশিপ* পুরস্কার অনুষ্ঠানে বর্ষসেরা ব্যবসায়ী হিসাবে পুরস্কার পেয়েছিলেন।

## তথ্যসূত্র

বিষয়শ্রেণী:টিভিএস গ্রুপ
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:তামিলনাড়ুর নারী ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:পানামা পেপার্সে নাম থাকা ব্যক্তি
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:বাণিজ্য ও শিল্পে পদ্মশ্রী প্রাপক
বিষয়শ্রেণী:চেন্নাইয়ের ব্যবসায়ী
বিষয়শ্রেণী:হোয়ার্টন স্কুল অব ইউনিভার্সিটি অব পেনসিলভানিয়ার প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ভারতীয় জনহিতৈষী
বিষয়শ্রেণী:ভারতীয় প্রধান নির্বাহী
বিষয়শ্রেণী:ভারতীয় নারী প্রধান নির্বাহী
বিষয়শ্রেণী:১৯৫৯-এ জন্ম
বিষয়শ্রেণী:ভারতীয় নারী জনহিতৈষী
হাকিম সানাই

**হাকিম আবুল-মাজদ মজদুদ ইবনে আদম সানায়ী গজনভী** (; আনুমানিক ১০৮০ – ১১৩১/১১৪১ খ্রিস্টাব্দ) ছিলেন একজন প্রখ্যাত পারস্যের সুফি কবি, যিনি সুফিবাদের প্রথম মরমী মহাকাব্যিক কাব্যগ্রন্থের রচয়িতা হিসেবে পরিচিত। তার রচনাগুলো পারস্য ও মুসলিম সাহিত্যে গভীর প্রভাব ফেলেছে।

## জীবনী
সানায়ী আনুমানিক ১০৮০ খ্রিস্টাব্দে গজনি, গজনভিদ সাম্রাজ্যে জন্মগ্রহণ করেন, যা বর্তমানে আফগানিস্তানের অন্তর্গত। তিনি ছিলেন একজন পারস্যের সুন্নি মুসলিম এবং গজনভিদ সুলতান বাহরাম শাহ (শাসনকাল ১১১৭–১১৫৭ খ্রিস্টাব্দ) এর দরবারের সাথে যুক্ত ছিলেন।

## সাহিত্যকর্ম
সানায়ী বিপুল পরিমাণ মরমী কবিতা রচনা করেছেন, যার মধ্যে তার শ্রেষ্ঠ কীর্তি হলো **"হাদিকাত আল-হাকিকাহ ও শারিয়াত আল-তারিকাহ"** (), যা **"সত্যের সুরক্ষিত উদ্যান"** নামে পরিচিত। এটি সুফিবাদের প্রথম পারস্য মরমী মহাকাব্য হিসেবে বিবেচিত হয় এবং এতে ঈশ্বর, প্রেম, দর্শন ও যুক্তি সম্পর্কে কবির ধারণা প্রকাশিত হয়েছে।

## প্রভাব ও উত্তরাধিকার
সানায়ীর কবিতা পারস্য সাহিত্যে গভীর প্রভাব ফেলেছে। তিনি প্রথম কবি হিসেবে কাসিদা (ওড), গজল (গীতি) এবং মসনবী (ছন্দোবদ্ধ দ্বিপদী) ব্যবহার করে সুফিবাদের দার্শনিক, মরমী ও নৈতিক ধারণাগুলো প্রকাশ করেছেন। তার রচনা পরবর্তী কবিদের জন্য পথপ্রদর্শক হিসেবে কাজ করেছে এবং সুফি সাহিত্যে নতুন ধারা সৃষ্টি করেছে।

## আরও দেখুন
* পারস্যের কবি ও লেখকদের তালিকা
* পারস্য সাহিত্য
* রুমি
* নিজামী গঞ্জভী
* আত্তার নীশাপুরি

## তথ্যসূত্র

* জান রিপকা, *ইরানীয় সাহিত্যের ইতিহাস*। রিডেল পাবলিশিং কোম্পানি, ১৯৬৮। 
* ই. জি. ব্রাউন, *পারস্যের সাহিত্য ইতিহাস*। অ্যাডামেন্ট মিডিয়া কর্পোরেশন, ২০০২

বিষয়শ্রেণী:১০৮০-এ জন্ম
বিষয়শ্রেণী:গজনির ব্যক্তি
বিষয়শ্রেণী:১১শ শতাব্দীতে মৃত্যু
বিষয়শ্রেণী:১১শ শতাব্দীর পারস্যের কবি
বিষয়শ্রেণী:পারস্য-ভাষার সাহিত্য
স্বন্তি

**স্বন্তি** (দেবনাগরী: स्वन्ति, নেপাল লিপি: 𑐳𑑂𑐰𑐣𑑂𑐟𑐶) নেপালের একটি পাঁচ দিনব্যাপী উৎসব, যা নিউয়ার জনগণের জন্য বছরের অন্যতম বৃহৎ উৎসব। এটি নিউয়ার সংস্কৃতির তিহার বা দীপাবলির সংস্করণ। এই উৎসবটি পরিবারের মধ্যে নারীদের কেন্দ্রীয় ভূমিকার গুরুত্ব তুলে ধরে এবং এর বিভিন্ন আচার-অনুষ্ঠান পরিবারের সদস্যদের শুভ কামনা ও দীর্ঘায়ুর জন্য নিবেদিত। এতে শুভ সামগ্রী উপহার দেওয়া হয় এবং মৃত্যুর দেবতাকে তুষ্ট করে পরিবারের মঙ্গল কামনার প্রার্থনা করা হয়।

উৎসব চলাকালীন জানালা ও দরজাগুলো ফুলের মালা ও প্রদীপ দিয়ে সাজানো হয়। এই উৎসবে দেবতা, প্রাণী এবং মানুষকে সম্মান জানানো হয়। হিন্দু ও বৌদ্ধ—উভয় সম্প্রদায়ের মানুষ এই উৎসব পালন করে। এটি চন্দ্র পঞ্জিকা অনুযায়ী অনুষ্ঠিত হয়, তাই এর তারিখ পরিবর্তনশীল। ২০১৭ সালে উৎসবটি ১৭ থেকে ২১ অক্টোবর অনুষ্ঠিত হয়েছিল।

## আরো দেখুন

* নেপাল সংবৎ
* সগন (অনুষ্ঠান)
* তিহার (উৎসব)
* দীপাবলি
## তথ্যসূত্র

বিষয়শ্রেণী:নেওয়ার
বিষয়শ্রেণী:হিন্দু উৎসব
বিষয়শ্রেণী:নেপালের বৌদ্ধ উৎসব
বিষয়শ্রেণী:নেপাল সাম্বাত দিনপঞ্জী দ্বারা নির্ধারিত পালনসমূহ
কলোরায় স্পোর্টস সেন্টার

**কলোরায় স্পোর্টস সেন্টার নিওঁ** হল সুইজারল্যান্ডের ভো ক্যান্টনের শহরের নিওঁতে অবস্থিত বহুমুখী স্টেডিয়াম। এই মাঠটি উয়েফা সদর দপ্তরের বিপরীতে অবস্থিত। জায়গা যেখানে এফসি স্টেড নিওঁনাইস তাদের স্বাগতিক মাঠ হিসেবে ব্যবহার করে থাকেন। এই মাঠে ফুটবল পাশাপাশি রাগবি ইউনিয়নের খেলার অনুষ্ঠিত হয়ে থাকে। এই সেন্টার বিভিন্ন খেলার জন্য ৬টি পিচ রয়েছে এবং ফুটবল, রাগবি এবং অ্যাথলেটিক্স সহ বিভিন্ন ধরণের কার্যকলাপ অনুষ্ঠিত হয়। স্টেডিয়ামটিতে ৮৬০টি আসন রয়েছে এবং বাকিগুলো দাঁড়িয়ে খেলা দেখখর সুযোগ আছে।

## ইভেন্টগুলি
২০০৮ সালে, ২০০৮ উয়েফা ইউরোপীয় ফুটবল চ্যাম্পিয়নশিপের জন্য, তুরস্ক এই মাঠে তাদের বেস ক্যাম্প স্থাপন করেছিল।

২০০৯ সালের জুন মাসে, এই মাঠে ২০০৯ সালের উয়েফা মহিলা অনূর্ধ্ব-১৭ চ্যাম্পিয়নশিপ অনুষ্ঠিত হয়েছিল, যেখানে জার্মানি এবং স্পেন ফাইনালে পৌঁছেছিল।

স্টেডিয়ামটি ২০১৩–১৪ মৌসুম থেকে ২০২১–২২ মৌসুম পর্যন্ত উয়েফা যুব লিগের সেমি-ফাইনাল এবং ফাইনাল আয়োজন করেছিল। ২০২৩ সালের ফাইনাল ম্যাচ জেনেভার জেনেভা স্টেডিয়ামে অনুষ্ঠিত হয়েছিল।

স্টেডিয়ামটি ২০২০–২১ উয়েফা চ্যাম্পিয়ন্স লিগের প্রাথমিক পর্যায়ের ম্যাচ গুলো আয়োজন করেছিল।

## আরো দেখুন
* সুইজারল্যান্ডের ফুটবল স্টেডিয়ামগুলির তালিকা

## তথ্যসূত্র

## বহিঃসংযোগ
* কলোরায় স্পোর্টস সেন্টার নিওঁ

বিষয়শ্রেণী:সুইজারল্যান্ডের ফুটবল মাঠ
বিষয়শ্রেণী:সুইজারল্যান্ডের রাগবি ইউনিয়ন মাঠ
বিষয়শ্রেণী:নিওঁ
ইজাম্বার্ড কিংডম ব্রুনেল

**ইজাম্বার্ড কিংডম ব্রুনেল** (   ; ৯ এপ্রিল ১৮০৬&nbsp;– ১৫ সেপ্টেম্বর ১৮৫৯ ) ছিলেন একজন ইংরেজ পুর-প্রকৌশলী এবং যন্ত্র প্রকৌশলী যাকে "প্রকৌশল ইতিহাসের সবচেয়ে প্রতিভাবান এবং সমৃদ্ধ ব্যক্তিত্বদের একজন", "উনিশ শতকের প্রকৌশল মহারথীদের একজন", এবং "শিল্প বিপ্লবের অন্যতম শ্রেষ্ঠ ব্যক্তিত্ব" হিসেবে বিবেচনা করা হয়। তিনি তার যুগান্তকারী নকশা এবং উদ্ভাবনী নির্মাণের মাধ্যমে ইংরেজ ভূদৃশ্যের চেহারা বদলে দিয়েছিলেন। ব্রুনেল ডকইয়ার্ড, গ্রেট ওয়েস্টার্ন রেলওয়ে (জিডব্লিউআর), প্রথম উদ্দেশ্য-নির্মিত ট্রান্সআটলান্টিক স্টিমশিপসহ একাধিক বাষ্পচালিত জাহাজ এবং অসংখ্য গুরুত্বপূর্ণ সেতু এবং টানেল তৈরি করেছিলেন। তার নকশাগুলি গণপরিবহন এবং আধুনিক প্রকৌশলে বিপ্লব এনে দেয়।

যদিও ব্রুনেলের প্রকল্পগুলি সবসময় সফল ছিল না, তবুও তাদের মধ্যে প্রায়শই দীর্ঘস্থায়ী প্রকৌশল সমস্যার উদ্ভাবনী সমাধান ছিল। ব্রুনেল তার কর্মজীবনে প্রকৌশলে অনেক প্রথম অর্জন করেছিলেন, যার মধ্যে ছিল তার বাবাকে একটি নৌযান চলাচলযোগ্য নদীর (টেম্‌স নদী) তলদেশে প্রথম সুড়ঙ্গ নির্মাণে সহায়তা করা এবং -এর নির্মাণ।  প্রথম প্রপেলার-চালিত সমুদ্রগামী লোহার জাহাজ যা ১৮৪৩ সালে চালু হওয়ার সময় বৃহত্তম জাহাজ ছিল।

জিডব্লিউআর-এ, ব্রুনেল একটি সু-নির্মিত রেলওয়ের জন্য মান নির্ধারণ করেছিলেন, গ্রেডিয়েন্ট এবং বক্ররেখা কমানোর জন্য সতর্কতার সাথে জরিপ ব্যবহার করেছিলেন। এর জন্য প্রয়োজন পড়েছিল ব্যয়বহুল নির্মাণকৌশল, নতুন সেতু, নতুন ভায়াডাক্ট এবং  বক্স টানেল। একটি বিতর্কিত বৈশিষ্ট্য ছিল "ব্রডগেজ" যার দৈর্ঘ্য , যা "আদর্শ-গেজ"  এর পরিবর্তে ব্যবহৃত হয়। তিনি বাষ্পচালিত, লৌহ-নির্মিত জাহাজ তৈরি করে জিডব্লিউআরকে পশ্চিমে উত্তর আমেরিকা পর্যন্ত প্রসারিত করার প্রস্তাব দিয়ে ব্রিটেনকে অবাক করে দিয়েছিলেন। তিনি তিনটি জাহাজের নকশা ও নির্মাণ করেছিলেন যা নৌপ্রকৌশলে বিপ্লব এনেছিল:  (১৮৩৮),  (১৮৪৩), এবং  (১৮৫৯)।

২০০২ সালে, "১০০ জন সেরা ব্রিটন" নির্ধারণের জন্য বিবিসির একটি গণ জরিপে ব্রুনেল দ্বিতীয় স্থান অধিকার করেন। ২০০৬ সালে, তার জন্মের দ্বিশতবার্ষিকীতে, *ব্রুনেল ২০০* নামে তার জীবন ও কর্ম উদযাপনের একটি বড় অনুষ্ঠানের আয়োজন করা হয়।

## তথ্যসূত্র

## বহিঃসংযোগ

* *[https://www.gutenberg.org/ebooks/41210 The life of Isambard Kingdom Brunel, Civil Engineer]* by Isambard Brunel Junior, at Project Gutenberg
* 
*  *[[The Times]]* 19 September 1859
* Brunel biography with additional images from the Design Museum
* 
* Brunel portal
* 
* 
* 
* Brunel 200 Legacy 

বিষয়শ্রেণী:কেনসাল গ্রিন সিমেট্রিতে সমাধিস্থ
বিষয়শ্রেণী:ফরাসি বংশোদ্ভূত ইংরেজ ব্যক্তি
বিষয়শ্রেণী:রয়েল সোসাইটির সভ্য
বিষয়শ্রেণী:শিল্প বিপ্লবের ব্যক্তিত্ব
বিষয়শ্রেণী:১৮৫৯-এ মৃত্যু
বিষয়শ্রেণী:১৮০৬-এ জন্ম
বিষয়শ্রেণী:উইকিসংকলন তথ্যসূত্রসহ এনসাইক্লোপিডিয়া ব্রিটানিকার পাতায় উদ্ধৃতি অন্তর্ভুক্ত
বিষয়শ্রেণী:স্থানাঙ্কের তালিকা
বিষয়শ্রেণী:ইসামবার্ড কিংডম ব্রুনেল
ব্লু ড্রীম গ্রুপ

**ব্লু ড্রীম গ্রুপ** বাংলাদেশের একটি পোশাক শিল্প কোম্পানি এবং অন্যান্য কোম্পানির সমন্বয়ে একটি গ্রুপ। এটি টেক্সটাইল, লেদার, ইন্টেরিয়র ডিজাইন এবং রিয়েল এস্টেট শিল্পে কাজ করে। 

## ইতিহাস
২০১০ সালে ব্লু ড্রীম গ্রুপ তাদের যাত্রা শুরু করে। এটি বিভিন্ন ব্যবসায়িক খাতে জড়িত এবং ছয়টি স্বতন্ত্র কোম্পানি নিয়ে গঠিত।

ব্লু ড্রীম কোং লিমিটেড গ্রুপটির প্রধান কোম্পানি হিসেবে কাজ করে।  বিশ্বের ৫৩টি দেশে রপ্তানি হয় ব্লু ড্রীমস এর পোশাক।  ১৬ বছর আগে প্রতিষ্ঠার পর, দেশের প্রথম পোশাক কোম্পানি হিসেবে আইএসও সার্টিফিকেশন গ্রহণ করেছে কোম্পানিটি।  এটি বাংলাদেশের প্রথম বেসরকারি কোম্পানি যারা আধুনিক ফেব্রিক টেস্টিং ল্যাব চালু করেছে।  প্রতিষ্ঠানের মালিক কে.এস.এম স্বপ্নীল চৌধুরী সোহাগ, যার কঠোর পরিশ্রমের ফসল আজকের এই ব্লু ড্রিম গ্রুপ।

## প্রতিষ্ঠানসমূহ

* ব্লু ড্রীম কোম্পানি লিমিটেড 
* ব্লু ড্রীম ফেব্রিক  লিমিটেড
* ব্লু ড্রীম ইন্টোরিয়র ডিজাইন লিমিটেড
* ব্লু ড্রীম লেদার লিমিটেড
* ব্লু ড্রীম রিয়েল এস্টেট লিমিটেড
* ব্লু ড্রীম এশিয়ান ফাউন্ডেশন (অলাভজনক প্রতিষ্ঠান)
* ব্লু ড্রীম শোরুম-১
* ব্লু ড্রীম ফেব্রিক টেস্টিং ল্যাব
* চৌধুরী বাংলো (মিনি পার্ক)

## তথ্যসূত্র

বিষয়শ্রেণী:২০১০-এ প্রতিষ্ঠিত কোম্পানি
বিষয়শ্রেণী:পোশাক কোম্পানি
জাওয়াওয়ি মসজিদ

**জাওয়াওয়ি মসজিদ** () একটি সুন্নি মসজিদ। এটি মাসকট, ওমানে অবস্থিত।

এটি ওমর জাওয়াওয়ি (আল জাওয়াওয়ি পরিবারের সদস্য ছিলেন) দ্বারা নির্মিত হয়েছিল। তার পিতা আবদুল-মুনিম আল-জাওয়াওয়ির মৃত্যুর স্মরণে নির্মাণ করেছেন এবং ১৯৮৫ সালে মসজিদটি উদ্বোধন করা হয়েছিল। মসজিদটি তার দেওয়ালে ধাতব প্লেটগুলিতে পূর্ণ কোরআন খোদাই করার জন্য বিখ্যাত। একই নামে আরেকটি পুরনো মসজিদও ছিল। এটি ১৯০৬ সালে নির্মিত হয়েছিল এবং ২০০৫ সালে ভেঙে ফেলা হয়েছিল।

## দেখুন

* ওমানে ইসলাম
* ওমানে মসজিদ তালিকা
* কাইস বিন আবদুল মুনিম আল জাওয়াওয়ি

## তথ্যসূত্র


## বাহ্যিক লিংকসমূহ

বিষয়শ্রেণী:২০শ শতাব্দীর এশিয়ার মসজিদ
বিষয়শ্রেণী:মাসকট, ওমানে ভবন ও কাঠামো
বিষয়শ্রেণী:এশিয়ার গম্বুজসহ মসজিদ
বিষয়শ্রেণী:এশিয়ার মিনারসহ মসজিদ
বিষয়শ্রেণী:১৯৮৫-এ সম্পন্ন মসজিদ
বিষয়শ্রেণী:ওমানের মসজিদ
বিষয়শ্রেণী:এশিয়ার সুন্নি মসজিদ
বিষয়শ্রেণী:১৯৮৫-এ ওমানে প্রতিষ্ঠিত
ভিয়েনতিয়ান জামিয়া মসজিদ

**ভিয়েনতিয়ান জামিয়া মসজিদ** (**জামিয়া মসজিদ** বা **সমবায় মসজিদ** নামেও পরিচিতল একটি সুন্নি ইসলামিক মসজিদ। এটি হানাফি মাযহাব অনুসরণ করে। মসজিদটি ভিয়েনতিয়ান, লাওস এর নিকটবর্তী নাম ফু ফাউন্টেনের কাছাকাছি একটি গলিতে অবস্থিত। এটি লাওসে সবচেয়ে পুরনো মসজিদ।

## স্থাপত্য
মসজিদটি দুটি তলা বিশিষ্ট একটি ভবন। সেখানে নিচতলায় কমিউনিটি রান্নাঘর এবং উপরের তলায় প্রার্থনালয় রয়েছে। মিনারটি নিও-মুঘল স্থাপত্য শৈলীতে নির্মিত। মসজিদে একটি শিক্ষা কক্ষ রয়েছে।

## দেখুন এছাড়াও

* লাওসে ইসলাম
* লাওসে মসজিদের তালিকা

## তথ্যসূত্র

## বাহ্যিক লিঙ্কসমূহ

বিষয়শ্রেণী:ভিয়েনতিয়ানে ভবন এবং কাঠামো
বিষয়শ্রেণী:লাওসে গম্বুজযুক্ত মসজিদ ভবন
বিষয়শ্রেণী:লাওসে মিনারযুক্ত মসজিদ ভবন
বিষয়শ্রেণী:লাওসের মসজিদ
বিষয়শ্রেণী:ইন্দো-সারাসেনিক পুনরুজ্জীবিত মসজিদ
বিষয়শ্রেণী:লাওসে সুন্নি মসজিদ
তাহেরেহ সাফারজাদেহ

**তাহেরেহ সাফারজাদেহ** (    (১৯৩৬ সালে ইরানের কেরমান প্রদেশের সিরজানে - ২৫ অক্টোবর ২০০৮ সালে ইরানের তেহরানে ) একজন ইরানি কবি, লেখক, অনুবাদক এবং বিশিষ্ট বিশ্ববিদ্যালয়ের অধ্যাপক।

## শিক্ষা
তিনি ১৯৬০ সালে ইংরেজি ভাষা ও সাহিত্যে বিএ ডিগ্রি অর্জন করেন। বেশ কয়েক বছর পর তিনি ইরান ছেড়ে ইংল্যান্ডে এবং তারপর মার্কিন যুক্তরাষ্ট্রে চলে যান। আন্তর্জাতিক লেখার প্রোগ্রামের সদস্য হিসেবে গৃহীত হওয়ার পর, তিনি এমএফ এ প্রোগ্রামে ভর্তি হন যা মূলত লেখক, কবি, চিত্রশিল্পী ইত্যাদিকে বিশ্ববিদ্যালয় পর্যায়ে ব্যবহারিক কর্মশালা এবং তাত্ত্বিক কোর্স উভয় ক্ষেত্রেই তাদের শিল্পের ক্ষেত্র শেখানোর জন্য তৈরি করা হয়েছে। তার ডিগ্রির জন্য তিনি ব্যবহারিক সাহিত্য সমালোচনা এবং অনুবাদ কর্মশালার উপর বিশেষ মনোযোগ দিয়ে সমসাময়িক প্রধান বিশ্ব সাহিত্য অধ্যয়ন করেছিলেন। 

## কাজ
সাফরজাদেহ চৌদ্দটি কবিতার খণ্ড প্রকাশ করেছেন। এছাড়াও তিনি সাহিত্য, বৈজ্ঞানিক এবং কুরআনের গ্রন্থ সম্পর্কিত অনুবাদের নীতিমালার উপর দশটি বইয়ের লেখক।

অনুবাদ বিজ্ঞানের কার্যকারিতা সম্পর্কে, সাফরজাদেহ বেশ কয়েকটি তত্ত্ব উপস্থাপন করেছেন যার মধ্যে "অনুবাদের মাধ্যমে বৈজ্ঞানিক অগ্রগতি" সবচেয়ে উল্লেখযোগ্য তত্ত্ব হিসাবে বিবেচিত হয়েছে। "পবিত্র কুরআনের মৌলিক অর্থ অনুবাদ" (১৯৯৯) বইটিতে, তিনি কুরআনের ইংরেজি এবং ফারসি অনুবাদের উপর একটি প্রকৃত গবেষণা করে ত্রুটিগুলি খুঁজে বের করতে সফল হয়েছেন এবং সেই ত্রুটিগুলি চিত্রিত করে তিনি কুরআনের অনুবাদের ক্ষেত্রে সমতুল্য খুঁজে বের করার জন্য একটি নতুন পদ্ধতির সূচনা করেছেন, যার প্রভাব এই অসাধারণ ধারণাগত অনুবাদ হিসাবে আবির্ভূত হয়েছে।  ২০০১ সালে তিনি ফার্সি এবং ইংরেজিতে কুরআনের দ্বিভাষিক অনুবাদ প্রকাশ করেন, যা কুরআনের প্রথম দ্বিভাষিক অনুবাদ এবং কোনও মহিলা কর্তৃক ইংরেজিতে কুরআনের প্রথম অনুবাদ। 

## পুরস্কার এবং সম্মাননা
২০০৫ সালে " অর্গানাইজেশন অফ আফ্রো-এশিয়ান রাইটার্স " তাকে পুরস্কার প্রদানের জন্য নির্বাচিত করেছিল।এই সংস্থার প্রধান মিশরের "সংস্কৃতি ও তথ্যমন্ত্রী" মুহাম্মদ মাজদি মারজানের মতে:"সাহিত্যের ক্ষেত্রে নেতৃস্থানীয় ও অভিজাত নারীদের স্মরণে আমরা আন্তর্জাতিকভাবে খ্যাতিসম্পন্ন ইরানি কবি তাহেরেহ সাফারজাদেহকে বেছে নিয়েছি। তার সংগ্রামের দীর্ঘ ইতিহাসের সাথে সমগ্র ইসলামী উম্মাহ পরিচিত। তিনি ২০০৫ সালের ইসলামী বিশ্ব এবং আন্তর্জাতিক দৃশ্যপটে নেতৃস্থানীয় নারী হিসেবে বিবেচিত।"

আফ্রো-এশীয় লেখকদের সংগঠনের মতানুসারে:মহান ইরানি নিবেদিতপ্রাণ কবি ও লেখিকা তাহেরেহ সাফারজাদেহ মুসলিম বিশ্বাসী নারীদের জন্য এক অনন্য উদাহরণ।যে সমস্ত মুসলমান তার মর্যাদাকে সম্মান করে এবং তার রাজনৈতিক সংগ্রামী পটভূমি এবং তার গভীর জ্ঞানের কারণে, এই বছর তাকে এই সংগঠন কর্তৃক পুরস্কারের জন্য নির্বাচিত করা হয়েছে। 
## তথ্যসূত্র

## সূত্র

* http://zamaaneh.com/news/2008/10/post_6780.html
* http://www.farsnews.ir/newstext.php?nn=8708040168
* http://atiban.com/article.aspx?id=3164

## বহি:সংযোগ

* অফিসিয়াল ওয়েবসাইট 

বিষয়শ্রেণী:২০শ শতাব্দীর লেখিকা
বিষয়শ্রেণী:কুরআনের ফার্সি অনুবাদক
বিষয়শ্রেণী:কুরআনের ইংরেজি অনুবাদক
বিষয়শ্রেণী:মুসলিম কবি
বিষয়শ্রেণী:২০শ শতাব্দীর ইরানি কবি
বিষয়শ্রেণী:ইরানি শিক্ষায়তনিক
বিষয়শ্রেণী:২০০৮-এ মৃত্যু
বিষয়শ্রেণী:১৯৩৬-এ জন্ম
ইব্রাহিম হাসান আদো

**ইব্রাহীম হাসান আদো** (   ,    ) (মৃত্যু: ৩ ডিসেম্বর, ২০০৯)  একজন সোমালি পণ্ডিত এবং রাজনীতিবিদ। তিনি বেনাদির বিশ্ববিদ্যালয়ের ডিন ছিলেন।

২০০০ সালের গোড়ার দিকে ইসলামিক কোর্টস ইউনিয়ন ক্ষমতায় আসার সাথে সাথে আদো তার বিদেশ বিষয়ক বিভাগের প্রধান হন। পরবর্তীতে তিনি ইথিওপিয়ার সামরিক দখলদারিত্বের সময় সোমালিয়া পুনর্মুক্তির জন্য জোটের জন্য একই ভূমিকায় কাজ করেছিলেন। পরে তিনি ট্রানজিশনাল ফেডারেল সরকারের শিক্ষামন্ত্রীর দায়িত্ব পালন করেন।

তিনি ২০০৯ সালে আল-শাবাবের আত্মঘাতী বোমা হামলায় নিহত হন।

## জীবনী
আদো প্রায় ২৫ বছর ধরে মার্কিন যুক্তরাষ্ট্রে বসবাস করেন। ২০০২ সালে তার জন্মস্থান সোমালিয়ায় ফিরে আসার আগে তিনি ওয়াশিংটন ডিসির আমেরিকান বিশ্ববিদ্যালয়ে প্রশাসক হিসেবে কাজ করেছিলেন। 

### ইসলামিক কোর্টস ইউনিয়ন
সোমালিয়ায় ফিরে আসার পর, তিনি মোগাদিশুর বেনাদির বিশ্ববিদ্যালয়ের ডিন হিসেবে কাজ করেন। তিনি আসার পরপরই যখন ইসলামিক কোর্টস ইউনিয়ন (আইসিইউ) শহরে ক্ষমতায় আসে এবং তিনি দলে যোগ দেন। খার্তুম এবং নাইরোবিতে সোমালি ট্রানজিশনাল ফেডারেল গভর্নমেন্ট (টিএফজি) এর সাথে চলমান আলোচনায় অ্যাডো আইসিইউ-এর প্রতিনিধিত্ব করেছিলেন।  আদো ২০০৬ সালের জুনে সোমালিয়ায় আক্রমণ শুরু করা ইথিওপীয় সেনাদের প্রত্যাহারের জন্য কূটনৈতিকভাবে চাপ প্রয়োগ করতে প্রকাশ্যে আন্তর্জাতিক সম্প্রদায়ের প্রতি আহ্বান জানিয়েছিলেন। 

#### খার্তুম চুক্তি
খার্তুম আলোচনায় ইসলামিক কোর্টের পক্ষের নেতৃস্থানীয় ব্যক্তিত্ব ছিলেন আদো। টিএফজির পক্ষে, নেতৃস্থানীয় ব্যক্তিত্ব ছিলেন সংসদের স্পিকার শরীফ হাসান শেখ আদেন ।  ২০০৬ সালের সেপ্টেম্বরে তিনি ঘোষণা করেন যে যদিও ইসলামিক আদালতগুলির নিজেদের সোমালিয়ার সরকার ঘোষণা করার ক্ষমতা রয়েছে, তবুও তারা টিএফজির সাথে শান্তি বজায় রাখার জন্য তা করা থেকে বিরত ছিল।  ২০০৬ সালের অক্টোবরের মধ্যে, সোমালিয়া আক্রমণকারী ইথিওপীয় সৈন্যদের ক্রমবর্ধমান সংখ্যার কারণে অ্যাডো টিএফজির প্রতি আরও সংঘাতপূর্ণ অবস্থান গ্রহণ করেছিলেন। সেই মাসে তিনি সোমালি মিডিয়ায় ঘোষণা করেন যে:"যতক্ষণ পর্যন্ত সোমালিয়ার ভেতরে একজনও ইথিওপিয়ান সৈন্য থাকে, ততক্ষণ পর্যন্ত আমরা সরকারের সাথে কথা বলব না" 

### অন্তর্বর্তীকালীন সরকার
মোগাদিশু থেকে ইথিওপিয়ান সৈন্য প্রত্যাহারের পরপরই আদো রাজধানীতে ফিরে আসেন।

## মৃত্যু

২০০৯ সালের ৩ ডিসেম্বর, মোগাদিশুর শামো হোটেলে বেনাদির বিশ্ববিদ্যালয়ের মেডিকেল শিক্ষার্থীদের জন্য একটি স্নাতক অনুষ্ঠান অনুষ্ঠিত হচ্ছিল। অ্যাডো, অন্যান্য মন্ত্রী, ছাত্র, অধ্যাপক এবং সাংবাদিকরা অনুষ্ঠানে উপস্থিত ছিলেন।তখন আল-শাবাবের একজন আত্মঘাতী বোমা হামলাকারী জনাকীর্ণ দর্শকদের মধ্যে বিস্ফোরণ ঘটায়। অ্যাডো এবং আরও ২১ জন নিহত হন এবং ৬০ জনেরও বেশি আহত হন। 

## তথ্যসূত্র

বিষয়শ্রেণী:২০০৯-এ গুপ্তহত্যার শিকার রাজনীতিবিদ
বিষয়শ্রেণী:২০শ শতাব্দীতে জন্ম
বিষয়শ্রেণী:আত্মঘাতী বোমা হামলাকারী কর্তৃক মৃত্যু
বিষয়শ্রেণী:২০০৯-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:আরবি ভাষার লেখা থাকা নিবন্ধ
বাংলাদেশ ইলেকট্রনিক ফান্ডস্ ট্রান্সফার নেটওয়ার্ক

**বাংলাদেশ ইলেকট্রনিক ফান্ডস্ ট্রান্সফার নেটওয়ার্ক** (**বিইএফটিএন** হিসেবে পরিচিত) হলো একটি বাংলাদেশি ইলেক্ট্রনিক তহবিল স্থানান্তর ব্যবস্থা, যা এটি বাংলাদেশের ব্যাংকসমূহের মধ্যে ব্যবহৃত হয়। এর মূল উদ্দেশ্য হলো ব্যাংক হিসাবগুলোর মধ্যে তহবিল স্থানান্তর করা। ব্যবস্থাটি ডেবিট এবং ক্রেডিট নিষ্পত্তি করতে পারে। তবে ডেবিট কেবল কর্পোরেট গ্রাহকরাই দাবি করতে পারেন। বেতন, বিদ্যুৎ, পানি ও গ্যাস বিল, বীমা প্রিমিয়াম, কোম্পানির লভ্যাংশ, সুদ এই সিস্টেমের মাধ্যমে প্রদান করা যেতে পারে। চার্জবিহীন এই ব্যবস্থাটি বাংলাদেশ ব্যাংক কর্তৃক নিয়ন্ত্রিত। বাংলাদেশের ৫৯ টি তফশিলি  ব্যাংক এটির সাথে যুক্ত। এটি একটি সময়সাপেক্ষ ব্যবস্থা। আরটিজিএস ও এনপিএসবিতে সেকেন্ডের বিপরীতে লেনদেন সম্পন্ন হলেও বিইএফটিএন এর ক্ষেত্রে ২৪ থেকে ৭২ ঘন্টা প্রয়োজন হয়‌।

২০১১ সালের ২৮ শেষ ফেব্রুয়ারি বাংলাদেশ ব্যাংক কাগজ নির্ভর লেনদেনের উপর নির্ভরতা কমাতে এটি চালু করে। একই বছরের ১৫ সেপ্টেম্বর ডেবিট লেনদেন শুরু হয়। ২৮টি সরকারি কার্যালয় ও মন্ত্রণালয় এই মাধ্যমে বেতন প্রদান করে। তালিকাভুক্ত পাবলিক কোম্পানিগুলোও এর মাধ্যমে লভ্যাংশ প্রদান করে।

## তথ্যসূত্র

বিষয়শ্রেণী:ব্যাংকিং প্রযুক্তি
বিষয়শ্রেণী:ব্যাংকিং
বিষয়শ্রেণী:বাংলাদেশে ব্যাংকিং
হাসান আবদুল্লাহ হারসি আল-তুর্কি

শেখ **হাসান আবদুল্লাহ হারসি আল-তুর্কি** (  , ;  - ২৭ মে ২০১৫) ছিলেন একজন সোমালি, ইসলামপন্থী যিনি রাস কাম্বোনি ব্রিগেডের প্রতিষ্ঠাতা এবং আল-ইতিহাদ আল-ইসলামিয়া (এআইএআই), ইসলামিক কোর্টস ইউনিয়ন (আইসিইউ), হিজবুল ইসলাম এবং আল-শাবাবের একজন অত্যন্ত সিনিয়র নেতা।তিনি ২০১৫ সালের মে মাসে অসুস্থতার কারণে মারা যান।

## জীবনী
আল-তুর্কি ওগাদেনের ওগাডেন দারোদ বংশের রেয়ার আবদিলে মহকুমায় জন্মগ্রহণ করেন। আল-তুর্কি ১৯৬৪ সালের ইথিওপীয়-সোমালি যুদ্ধ  এবং ১৯৭৭-৭৮ সালের ওগাদেন যুদ্ধে সোমালি অধ্যুষিত ওগাদেন অঞ্চলের নিয়ন্ত্রণ নিয়ে একজন অভিজ্ঞ সৈনিক ছিলেন। পরবর্তীতে সোমালিয়ায় তার বিপ্লবী প্রচেষ্টা চালিয়ে যাওয়ার জন্য তিনি অঞ্চলটি ত্যাগ করেন। 

তার মৃত্যুর পর, আল শাবাব একটি বিবৃতি প্রকাশ করে দাবি করে যে,১৯৮৯ সালের জুলাই মাসে মোগাদিশুতে ইতালীয় ক্যাথলিক পুরোহিত সালভাতোর কলম্বোর হত্যার পিছনে আল-তুর্কি ভূমিকা পালন করেছিলেন। ৩ জুন ২০০৪ তারিখে, মার্কিন রাষ্ট্রপতির নির্বাহী আদেশ ১৩২২৪ এর অধীনে, আল-তুর্কিকে সন্ত্রাসী অর্থায়নের জন্য মনোনীত করা হয়েছিল।  পরে তিনি আইসিইউ-র একজন সামরিক নেতা হন এবং উত্তর-পূর্ব প্রদেশের কাছে অবস্থিত ধোবলির দায়িত্বে ছিলেন।  তিনি জুবাল্যান্ড দখলের সময় আইসিইউ বাহিনীর নেতৃত্বও দিয়েছিলেন।

২০০৬ সালের ২৩ সেপ্টেম্বর, আল-তুর্কি বাহিনী কিসমায়ো যাওয়ার পথে জিলিবের কাছে আসে। ফলস্বরূপ, জুবা ভ্যালি অ্যালায়েন্স বাহিনী কোনও যুদ্ধ ছাড়াই পিছু হটে।  শহরটির পতনের পর, ২৪শে সেপ্টেম্বর, তিনি শহরে শান্তির প্রতিশ্রুতি দেন। কিন্তু ইসলামিক মিলিশিয়ারা গুলি চালিয়ে ইসলামবিরোধী বিক্ষোভ ছত্রভঙ্গ করে দেয় এবং তিন কিশোরকে হত্যা করে।   আল-তুর্কি কিসমায়োর জনগণকে সম্বোধন করে বলেন যে,"এই অঞ্চলটি শরিয়া আইনের অধীনে থাকবে। "এই শহরটি ইসলামী বাহিনী দ্বারা দখল করা হয়েছে, যার মধ্যে সোমালি পুরুষ এবং বিদেশীদের সকল উপজাতি অন্তর্ভুক্ত রয়েছে। তিনি আরও বলেন,এই শহরে আনা নতুন শান্তিতে আপনাকে স্বাগতম এবং আমি প্রতিশ্রুতি দিচ্ছি যে আপনি নিরাপত্তা এবং সমৃদ্ধিতে বাস করবেন", ।  পরে ৩ মার্চ ২০০৮ তারিখে মার্কিন বিমান হামলায় তিনি নিহত হন। দুটি টমাহক ক্রুজ ক্ষেপণাস্ত্র ধোবলির দুটি বাড়িতে আঘাত করে, যেখানে আল-তুর্কি পরিদর্শন করেছিলেন বলে অভিযোগ রয়েছে, যার আল-কায়েদার সাথে সম্পর্ক রয়েছে বলে ধারণা করা হয়। 

২০১০ সালের ফেব্রুয়ারিতে, আল-তুর্কি আনুষ্ঠানিকভাবে রাস কাম্বোনি ব্রিগেডকে আল-শাবাবের সাথে একীভূত করেন এবং হিজবুল ইসলাম থেকে আলাদা হয়ে আনুষ্ঠানিকভাবে আল-কায়েদা নেতা ওসামা বিন লাদেনের প্রতি আনুগত্য প্রকাশ করেন।  আল-তুর্কি ২৭ মে ২০১৫ তারিখে একটি অজানা অসুখে মারা যান। 

## তথ্যসূত্র

বিষয়শ্রেণী:ইসলামী সন্ত্রাসী গোষ্ঠীর নেতা
বিষয়শ্রেণী:২০১৫-এ মৃত্যু
বিষয়শ্রেণী:১৯৪৪-এ জন্ম
কান্তা স্বরূপ কৃষেণ

**কান্তা স্বরূপ কৃষেণ** (জন্ম নাম : ভগবান; ৭ই ফেব্রুয়ারি ১৯২৯ - ৩০শে নভেম্বর ২০২৪) ছিলেন একজন ভারতীয় সমাজকর্মী। তিনি চণ্ডীগড়ের ব্লাড ব্যাংক সোসাইটি এবং ইণ্ডিয়ান সোসাইটি অফ ব্লাড ট্রান্সফিউশন অ্যাণ্ড ইমিউনোহেমাটোলজির প্রতিষ্ঠাতাদের একজন ছিলেন। তিনি ভারতে স্বেচ্ছায় রক্তদানের বার্তা ছড়িয়ে দেওয়ার জন্য কাজ করেছেন। ভারত সরকারের পক্ষ থেকে তাঁকে ১৯৭২ সালে চতুর্থ সর্বোচ্চ ভারতীয় বেসামরিক পুরস্কার পদ্মশ্রী সম্মানে ভূষিত করা হয়।

## জীবনী
কান্তা ভগবান ১৯২৯ সালের ৭ই ফেব্রুয়ারি, ব্রিটিশ ভারতের (বর্তমানে পাকিস্তানে) পাঞ্জাব প্রদেশে এক ধনী পরিবারে জন্মগ্রহণ করেন। তাঁর পিতা ছিলেন ইউনিয়ন পাবলিক সার্ভিস কমিশনের এক সময়ের চেয়ারম্যান আর বি বিষণ ভগবান। কান্তা পড়াশোনায় অত্যন্ত মনোযোগী ছিলেন এবং বৃত্তি নিয়ে ম্যাট্রিকুলেশন পরীক্ষায় উত্তীর্ণ হন। ১৬ বছর বয়সে তিনি ভারতীয় প্রশাসনিক পরিষেবার একজন কর্মকর্তা স্বরূপ কৃষেণের সাথে বিবাহ বন্ধনে আবদ্ধ হন, পরবর্তীতে স্বরূপ হরিয়ানা রাজ্যের প্রথম মুখ্য সচিব হয়েছিলেন। চণ্ডীগড়ে, কান্তা *পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যাণ্ড রিসার্চ*-এর ট্রান্সফিউশন মেডিসিন বিভাগের তৎকালীন অধ্যাপক এবং প্রধান জে জি জলির সাথে দেখা করেন এবং বাণিজ্যিক রক্তদানের বিরুদ্ধে লড়াইয়ে জলির প্রচেষ্টার সাথে যুক্ত হতে শুরু করেন। বাণিজ্যিক রক্তদানের ফলে অনিরাপদ রক্তের বিপদের সম্ভাবনা থাকে। চণ্ডীগড়ের ব্লাড ব্যাংক সোসাইটি (বিবিএস), এবং ইণ্ডিয়ান সোসাইটি অফ ব্লাড ট্রান্সফিউশন অ্যাণ্ড ইমিউনোহেমাটোলজি (আইএসবিটিআই) প্রতিষ্ঠায় তিনি জলিকে সহায়তা করেছিলেন। তিনি আইএসবিটিআই-এর প্রতিষ্ঠাতা মহাসচিব হন, এই পদে তিনি ২৪ বছর ধরে অধিষ্ঠিত ছিলেন। তিনি ২৫ বছর ধরে বিবিএস-এর সম্পাদক হিসেবে দায়িত্ব পালন করেছেন এবং সংগঠনের রক্তদান কেন্দ্রটি তাঁর ভাই সুধীর ভগবানের ৫০ লক্ষ  অনুদানে নির্মিত একটি ভবনে অবস্থিত। তিনি ইণ্ডিয়ান রেড ক্রস সোসাইটি, মহিলা প্রতিরক্ষা কাউন্সিল, ভারত স্কাউটস অ্যাণ্ড গাইডস এবং শিশু কল্যাণ কাউন্সিল (সিডব্লিউসি)-এর সাথেও যুক্ত ছিলেন।

রক্তদানের বাণিজ্যিক পদ্ধতির বিরুদ্ধে এইচ ডি শৌরি তথ্য সংগ্রহ করে ভারতের সুপ্রিম কোর্টে একটি দেওয়ানি রিট পিটিশন (আদালতে দাখিল করা আনুষ্ঠানিক আইনি অনুরোধ) দায়ের করেছিলেন। সেইসময় কান্তা  ছিলেন তাঁর অন্যতম সহযোগী। এর ভিত্তিতে ভারতের সুপ্রিম কোর্ট বাণিজ্যিক রক্তদান নিষিদ্ধ করে একটি রায় দেয়। পরবর্তীতে, তিনি বেশ কয়েকটি সচেতনতামূলক প্রচারণা পরিচালনা করেন এবং ভারত ও বিদেশে বিভিন্ন সম্মেলনে গবেষণাপত্র উপস্থাপন করেন। তিনি দিল্লিতে অবস্থিত একটি আধ্যাত্মিক সংগঠন সন্ত নিরঙ্করী মিশনের কর্মকাণ্ডেও অংশগ্রহণ করেছিলেন। ভারত সরকার কর্তৃক জাতীয় রক্তদান নীতি প্রণয়নের পেছনেও তাঁর প্রচেষ্টার কথা জানা গেছে।

ভারত সরকার ১৯৭২ সালে তাঁকে পদ্মশ্রী বেসামরিক সম্মানে ভূষিত করে। তিনি রেড ক্রস স্বর্ণপদক, এইচডি শৌরি পুরস্কার, মাদার তেরেসা পুরস্কার এবং রাজীব গান্ধী পুরস্কারও পেয়েছিলেন।

২০০৬ সালে তাঁর স্বামী সরূপ কৃষেণ মারা যান। ২০২৪ সালের ৩০শে নভেম্বর, ৯৫ বছর বয়সে কান্তা কৃষেণ মারা যান,  তাঁদের ছেলে সঞ্জীব কৃষেণ এবং দুই মেয়ে, নীতি সারিন এবং অনু গঞ্জু রেখে গেছেন।

## তথ্যসূত্র

বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:রক্তদান
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:২০২৪-এ মৃত্যু
বিষয়শ্রেণী:১৯২৯-এ জন্ম
বিষয়শ্রেণী:অপর্যালোচিত অনুবাদসহ পাতা
ইতালির ইসলামী সম্প্রদায় ও সংঘ

**ইতালির ইসলামী সম্প্রদায় ও সংঘ** (   , ইউসিওআইআই) হল ইতালির তিনটি প্রধান ইতালীয় সুন্নি ইসলামী সংগঠনের মধ্যে একটি। অন্য দুটি সংগঠন হল হলো ইতালীয় ইসলামী ধর্মীয় সম্প্রদায় এবং ইতালীয় ইসলামিক কনফেডারেশন।

## ইতিহাস
ইউসিওআইআই ১৯৯০ সালে আনকোনায় প্রতিষ্ঠিত হয়েছিল। এটি বিভিন্ন পূর্ব-বিদ্যমান সংগঠনের একীভূতকরণের ফলে প্রতিষ্ঠানটি তৈরি হয়। এর মধ্যে ছিল ইতালির মুসলিম ছাত্র ইউনিয়ন (ইউএসএমআই)-এর সিরিয়ান ও ফিলিস্তিনি অংশ ছিল। এছাড়া কিছু নারী ইসলামী সংগঠন যেমন ইসলাম ডোন্নে, এবং হামজা রবার্তো পিক্কার্দোর মতো ব্যক্তিদের অবদান ছিল। হামজা রবার্তো রিকার্দো হলেন অটোনোমিয়া অপেরিয়ার একজন প্রাক্তন জঙ্গি। তিনি পরে ইসলাম ধর্ম গ্রহণ করেছিলেন এবং বর্তমানে তিনি প্রকাশনা সংস্থা লিব্রেরিয়া ইসলামিকা (পূর্বে "আল হিকমা" নামে পরিচিত) এর পরিচালক।

প্রাথমিকভাবে সংগঠনটির সভাপতির দায়িত্ব গ্রহণ করেছিলেন নূর দাচান। তিনি মুসলিম ব্রাদারহুডের সিরিয়ান শাখার একজন নেতা। প্রাথমিকভাবে সচিব পদটি একই সংগঠনের ফিলিস্তিনি অংশের নেতা আলী আবু শোয়াইমা গ্রহণ করেছিলেন। পরে এই পদে রবার্তো পিকার্ডো দায়িত্ব পালন করেছেন।

## সমালোচনা
ইউসিওআইআই-এর সাথে সংযুক্ত মসজিদগুলো প্রত্যক্ষ বা পরোক্ষভাবে মুসলিম ব্রাদারহুডের সাথে যুক্ত বলে অভিযোগ রয়েছে। এই সম্পর্কের কারণে সংগঠনটিকে তীব্র সমালোচনার মুখে পড়তে হয়েছে।

ইউসিওআইআই দাবি করে যে এই সম্পর্কগুলো তাদের নেতৃত্বের নিজেদের মধ্যে সীমাবদ্ধ। ইউসিওআইআই এর ব্যবস্থাপনা অন্যান্য গোষ্ঠীর সাথে আরও ঘনিষ্ঠভাবে সম্পর্কিত, যেমন: ইউরোপীয় ফতোয়া ও গবেষণা কাউন্সিল, ইউরোপীয় ইসলাম, মিশরের মুফতি আলী গোমা, তারিক রমজানের মতো পণ্ডিতদের সাথে রয়েছে। ইউসিওআইআই ইসলামী নারীবাদীদের বৃত্তি এবং ইতালিতে ধর্মান্তরিত ইতালীয় এবং মুসলিম তরুণ ও ছাত্রদের লেখালেখির ওপর জোর দেয়।

তবে, ইউরোপীয় ফতোয়া ও গবেষণা কাউন্সিলের নেতৃত্বে আছেন মুসলিম ব্রাদারহুডের শীর্ষস্থানীয় মতাদর্শিক নেতা ইউসুফ আল-কারাদাওয়ি। আলী জুমাও এই সংগঠনের একজন সদস্য। অন্যদিকে তারিক রমজান মুসলিম ব্রাদারহুডের শীর্ষস্থানীয় নেতা এবং এর প্রতিষ্ঠাতা হাসান আল-বান্নার নাতি। ২০১৪ সালে সংযুক্ত আরব আমিরাত মুসলিম ব্রাদারহুডকে একটি সন্ত্রাসী সংগঠন হিসেবে ঘোষণা করে।
### সংগাঠনিক কাঠামো

* ইয়াসিন লাফরাম – জাতীয় সভাপতি
* নাদিয়া বৌজেকরি – প্রথম সহ-সভাপতি; যোগাযোগ বিষয়ক দায়িত্ব
* ইয়াসিন বারাদাই – জাতীয় সম্পাদক
* কামেল লায়াচি – পরিষেবা ও পরামর্শ বিষয়ক দায়িত্ব
* আবদেলহাফিদ খেই – দ্বিতীয় সহ-সভাপতি; প্রাতিষ্ঠানিক সম্পর্ক ও জনসংযোগ বিষয়ক দায়িত্ব
* আমিনা দাচান – সংস্কৃতি ও শিক্ষা বিষয়ক দায়িত্ব
* মুস্তাফা বাতজাম – আন্তঃধর্মীয় সংলাপ বিষয়ক দায়িত্ব
*মোহামেদ ইব্রাহিম – জাতীয় ইসলামি সংগঠনের সঙ্গে সম্পর্ক রক্ষা বিষয়ক দায়িত্ব
* ইজ্জেদ্দিন এলজির – উপদেষ্টা
* সামি ট্রাবেলসি – উপদেষ্টা

## তথ্যসূত্র

## গ্রন্থপঞ্জি

* Andrea Pacini: "I musulmani in Italia. Dinamiche organizzative e processi di interazione con la società e le istituzioni italiane", in S. Ferrari [a cura di], Musulmani in Italia. La condizione giuridica delle comunità islamiche, il Mulino, Bologna (2000).
* "Enciclopedia delle religioni in Italia" / CESNUR. [A cura di] Massimo Introvigne ... [et al.]. - Leumann (Torino) : Elledici, 2001. - 1047 S.; (ital.) 

## বহিঃসংযোগ

* অফিসিয়াল ওয়েবসাইট
* ইতালিয়া / CESNUR-এ শেদা লে ধর্মী
* Tenere a bada gli ultrà dell'Ucoii, di Massimo Introvigne

বিষয়শ্রেণী:১৯৯০-এ প্রতিষ্ঠিত সংগঠন
বিষয়শ্রেণী:ইসলামপন্থী দল
রানি কুমারী তিওয়ারি

**রানি কুমারী তিওয়ারি** () একজন নেপালি রাজনীতিবিদ। তিনি নেপালের লোকতান্ত্রিক সমাজবাদী পার্টির মাধেশ প্রদেশের প্রাদেশিক পরিষদের সদস্য। তিনি নেপালের মানারা অঞ্চলের বাসিন্দা। তিনি ২০১৭ সালের নেপালের প্রাদেশিক নির্বাচনে মহোত্তরি ৩(বি) থেকে নির্বাচিত হয়েছিলেন।
## ব্যক্তিগত জীবন
রানি কুমারী তিওয়ারি মানারার অঞ্চলের বাসিন্দা, এক মধেশী পরিবারে তাঁর জন্ম হয়। তাঁর বাবা ও মায়ের নাম যথাক্রমে দীনেশ তিওয়ারি এবং মীনা দেবী। তাঁর স্বামীর নাম শমরেন্দ্র শর্মা।
## নির্বাচনী ইতিহাস

### ২০১৭ সালের নেপালের প্রাদেশিক নির্বাচন

## তথ্যসূত্র

বিষয়শ্রেণী:মধেশ প্রদেশসভার সদস্য
বিষয়শ্রেণী:২১শ শতাব্দীর নেপালি নারী রাজনীতিবিদ
বিষয়শ্রেণী:মধেশী ব্যক্তি
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
ভারতে রমজান

alt=مسجد تاج محل في الهند وهو أهم معلم في الهند للمسلمين.|থাম্ব| ভারতের তাজমহল মসজিদ মুসলমানদের জন্য ভারতের সবচেয়ে গুরুত্বপূর্ণ স্থাপত্য।
ভারতের মুসলমানরা তাদের নিজস্ব ঐতিহ্য এবং রীতিনীতি অনুসারে রমজান পালন করে। ভারতে বিশ্বের বৃহত্তম মুসলিম জনসংখ্যা রয়েছে এবং বিভিন্ন মুসলিম গোষ্ঠী তাদের নিজস্ব ঐতিহ্য এবং রীতিনীতি নিয়ে বিভিন্ন দেশে উপস্থিত রয়েছে।

## ভারতে রমজানের ইতিহাস
ভারতে ইসলামের শিকড় মধ্যযুগ থেকে শুরু হয়, যখন মুসলমানরা প্রথম ভারতে আগমন করে। সেই থেকে ভারতের মুসলিম সম্প্রদায়গুলি তাদের নিজস্ব রমজান ঐতিহ্য বৃদ্ধি এবং বিকাশ করেছে।

## ঐতিহ্য এবং আচার-অনুষ্ঠান
রমজান মাসে ভারতের মুসলমানরা দিনের বেলায় রোজা পালন করেন, যা ইসলামের পাঁচটি স্তম্ভের মধ্যে একটি। তারা ভোর থেকে সূর্যাস্ত পর্যন্ত পানাহার থেকে বিরত থাকে। সূর্যাস্তের পর সম্মিলিত ইফতার একটি গুরুত্বপূর্ণ অনুষ্ঠান, যেখানে মুসলমানরা খাবার ও পানীয় ভাগাভাগি করার জন্য বাড়িতে এবং মসজিদে জড়ো হন।

## খাদ্য
ইফতার এবং সেহরির সময় বিভিন্ন ধরণের খাবার এবং মিষ্টি খাওয়া হয়। কিছু উল্লেখযোগ্য খাবারের মধ্যে রয়েছে:
alt=أكلة البرياني الهندية إحدى أطباق المائدة الرمضانية في الهند.|থাম্ব| বিরিয়ানি একটি ভারতীয় রমজানের খাবার।

* বিরিয়ানি : ভারতের অন্যতম জনপ্রিয় খাবার, বিরিয়ানি হল একটি ভাতের খাবার যা মাংস, মুরগি বা সবজি দিয়ে তৈরি এবং স্বাদযুক্ত মশলা এবং মশলা দিয়ে তৈরি।
* কাবাব
* সমুসা : একটি জনপ্রিয় রমজানের নাস্তা
* গুলাব জামুন
* ফিরিনি : একটি ঐতিহ্যবাহী রমজানের মিষ্টি। এতে দুধ, সুজি, চিনি এবং বাদামের মিশ্রণ থাকে, যা ঠান্ডা করে জাফরান দিয়ে সাজিয়ে পরিবেশন করা হয়।
* লাচ্ছি
* জাফরান কেক

## পরিদর্শন এবং সামাজিক বিনিময়
রমজান মাসে মুসলিম পরিবার, প্রতিবেশী এবং বিভিন্ন ধর্মের ঘনিষ্ঠ বন্ধুদের মধ্যে পারস্পরিক দেখাসাক্ষাৎ ঘটে। শুভেচ্ছা বিনিময় করা হয়, উপহার দেওয়া হয় এবং অনেক বিশেষ ভোজ এবং সামাজিক ভোজ অনুষ্ঠিত হয়।

## উৎসব এবং সাংস্কৃতিক ঐতিহ্য

ভারতীয় শহরগুলিতে রমজান উৎসবগুলি রঙিন, কর্মকাণ্ড এবং উদযাপনে পরিপূর্ণ। উদাহরণস্বরূপ, হায়দ্রাবাদে বিখ্যাত রমজান বাজার যা শারমান রামদান স্ট্রিটে বসে, সেখানে বিভিন্ন ধরণের খাবার এবং মিষ্টি বিক্রি হয়। দিল্লিতে "ফেজ কা জিশন" উৎসব অনুষ্ঠিত হয়, যার মধ্যে রয়েছে শৈল্পিক পরিবেশনা এবং "মুসাহারাতি"র উপস্থিতি, যিনি মানুষকে ফজরের আজানের আগে ঘুম থেকে উঠতে এবং রোজার প্রস্তুতির জন্য সেহরি খাওয়ার আহ্বান জানান।

## আরো দেখুন

* মার্কিন যুক্তরাষ্ট্রে রমজান
* সিরিয়ায় রমজান
* রাশিয়ায় রমজান
* ইরাকে রমজান
* অস্ট্রিয়ায় রমজান

## তথ্যসূত্র

## বহিঃসংযোগ

বিষয়শ্রেণী:CS1 Arabic-language sources (ar)
বিষয়শ্রেণী:ভারতে ইসলাম
বিষয়শ্রেণী:দেশ অনুযায়ী রমজান
রজনী কুমার

**রজনী কুমার** (জন্ম **ন্যান্সি জয়েস মার্গারেট জোন্স**; ৫ই মার্চ ১৯২৩ - ১১ই নভেম্বর ২০২২) ছিলেন একজন ব্রিটিশ বংশোদ্ভূত ভারতীয় শিক্ষাবিদ এবং স্প্রিংডেলস গ্রুপ অফ স্কুলের প্রতিষ্ঠাতা। তিনি ২০১১ সালে ভারত সরকারের চতুর্থ সর্বোচ্চ বেসামরিক পুরস্কার পদ্মশ্রী লাভ করেন।

## জীবনী
রজনী কুমারের জন্ম ১৯২৩ সালের ৫ই মার্চ, যুক্তরাজ্যের লন্ডনে। তাঁর জন্ম নাম ছিল ন্যান্সি জয়েস মার্গারেট জোন্স। তিনি ১৯৪১ সালে লন্ডন স্কুল অফ ইকোনমিক্স থেকে স্নাতক ডিগ্রি অর্জন করেন। ২৩ বছর বয়সে তিনি সহপাঠী যুধিষ্ঠির কুমারকে বিয়ে করেন এবং ভারতে চলে আসেন। এরপর তিনি ভারতীয় নাম রজনী গ্রহণ করেন।
## কর্মজীবন
১৯৫০ সালে, তিনি স্থানীয় একটি স্কুল, সালওয়ান গার্লস স্কুলে অধ্যক্ষ হিসেবে যোগদান করেন এবং ১৯৫৫ সাল পর্যন্ত সেখানেই কাজ করেন। এই সময়কালে, ১৯৫৩ সালে, তিনি জাতীয় ভারতীয় মহিলা ফেডারেশনের (এনএফআইডব্লিউ) প্রতিষ্ঠাতা সদস্যদের একজন হিসেবে যোগদান করেন। ১৯৫৫ সালে, তিনি তাঁর বাড়িতে কিণ্ডারগার্টেন হিসেবে তাঁর নিজস্ব স্কুল, স্প্রিংডেলস স্কুল শুরু করেন। ধীরে ধীরে প্রতিষ্ঠানটি বিস্তৃত হয়েছে এবং ভারতে চারটি ও দুবাইতে একটি শাখা স্কুল আছে।  এর ছাত্র সংখ্যা ৬০০০ এরও বেশি বলে জানা গেছে।

রজনী কুমার লেডি আরউইন কলেজের সভাপতি ছিলেন এবং জাতীয় বালভবনের সহ-সভাপতি ছিলেন। তিনি জেনেভায় অনুষ্ঠিত বিশ্ব শান্তি সম্মেলন এবং মস্কোতে অনুষ্ঠিত বিশ্ব শিশু অধিকার কংগ্রেসে অংশগ্রহণ করেছিলেন। ১৯৮৮ সালে অবসর গ্রহণের পর, তিনি স্প্রিংডেলস এডুকেশন সোসাইটির চেয়ারপারসন হিসেবে কাজ করেছেন। তিনি জাতীয় সাক্ষরতা মিশনের আওতাধীন দিল্লি স্কুল সাক্ষরতা প্রকল্পের সাথেও যুক্ত ছিলেন।
## পুরস্কার ও সম্মাননা
২০০৫ সালে আন্তর্জাতিক নারী দিবসে দক্ষিণ আফ্রিকা সরকার রজনী কুমারকে সম্মানিত করে। তিনি *গ্রে৮! নারী পুরস্কার-*এর একজন প্রাপক।  তাঁকে ২০১১ সালে ভারত সরকার চতুর্থ সর্বোচ্চ ভারতীয় বেসামরিক পুরস্কার পদ্মশ্রী দিয়ে সম্মানিত করে। ২০১২ সালে, দক্ষিণ আফ্রিকা সরকার তাঁকে অর্ডার অফ দ্য কম্প্যানিয়ন্স অফ ও আর ট্যাম্বো (রৌপ্য) পুরস্কারে ভূষিত করে।
## মৃত্যু
রজনী কুমার ২০২২ সালের ১০ই নভেম্বর ৯৯ বছর বয়সে মারা যান।

## প্রকাশিত রচনা

* 

## আরও দেখুন

* স্প্রিংডেলস স্কুল
* লেডি আরউইন কলেজ

 

## তথ্যসূত্র

বিষয়শ্রেণী:লন্ডনের ব্যক্তি
বিষয়শ্রেণী:ভারতীয় জনহিতৈষী
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০২২-এ মৃত্যু
বিষয়শ্রেণী:১৯২৩-এ জন্ম
বিষয়শ্রেণী:উইকিউপাত্তে দাপ্তরিক ওয়েবসাইট নেই
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ভারতে ব্রিটিশ অভিবাসী
আল-ফাতহ মসজিদ

**আল-ফাতহ মসজিদ** (    ) কায়রো শহরের একটি মসজিদ। রামসেস চত্বরে অবস্থিত এটি বৃহত্তম মসজিদগুলির মধ্যে একটি। মসজিদটিতে শহরের সবচেয়ে উঁচু মিনার এবং বিশ্বের তৃতীয় উচ্চতম মিনার রয়েছে। ২০১৩ সালের ১৬ আগস্ট মিশরের সামরিক অভ্যুত্থানের পর এই মসজিদে দ্বিতীয় রামসেস ঘটনা সংঘটিত হয়। সেখানে বেশ কয়েকজন প্রতিবাদকারী নিহত ও আহত হন এবং পরবর্তীতে মসজিদটি বন্ধ করে দেওয়া হয়।

## ইতিহাস
এই মসজিদের ইতিহাস মিশরে ইসলামের প্রথম দিকের বিজয়ের সাথে সম্পর্কিত আছে। আজকের রামসেস স্কয়ারটি ৭ম শতাব্দীতে উম ডুনিন নামে পরিচিত একটি গ্রাম ছিল। এখানে ইসলামী বিজেতারা তাদের কেন্দ্র এবং সংলগ্ন মসজিদটিও তৈরি করেছিল। পরবর্তীতে ফাতেমীয় খলিফা আল-হাকিম দ্বি-আমর আল্লাহ মসজিদটি সম্প্রসারণ করেন এবং "আল-মাকস মসজিদ" নামকরণ করেন। আল-মাকরিজির মানচিত্র অনুসারে, এই নামটি কাছের এক দুর্গের নাম অনুসারে রাখা হয়েছিল। দুর্গটি নীলনদের একটি দ্বীপে অবস্থিত ছিল। দুর্গটি "কালআত আল-মাকস" নামে পরিচিত ছিল। মসজিদটিকে জামে বাব আল-বাহর নামেও ডাকা হত। এই মসজিদকে **"জামি বাব আল-বাহর"** নামেও ডাকা হতো। আল-হাকিমের শাসনামলে অবরুদ্ধ এলাকায় মসজিদটি গড়ে তোলা হয়েছিল। মসজিদটি শুধু ধর্মীয় উপাসনার জন্যই নয়, বরং সাধারণ মানুষের মাঝে সম্পদ বণ্টন ও কল্যাণমূলক কাজের কেন্দ্র হিসেবেও ব্যবহৃত হতো। ফাতেমীয় যুগে, উঠোনের মধ্যে অসংখ্য খেজুর গাছ ছিল এবং খলিফারা নীল নদের তীরে নৌবহর থেকে মসজিদের দৃশ্য উপভোগ করতেন।

মসজিদটিকে আওলাদ 'আনান মসজিদ নামেও ডাকা হত। এটি মামলুক সুলতান দ্বিতীয় তুমান বের যুগে তাসাউফের বিশেষজ্ঞ দুই ভাই মুহাম্মদ এবং আব্দুল কাদির বিন আনানের প্রতি শ্রদ্ধাস্বরূপ হিসেবে এ নাম রাখা হয়েছে। ১৪৯৯ সালে বড় ভাই মুহাম্মদকে এই স্থানে সমাহিত করা হয়েছিল। তিনি ১২০ বছর বয়স পর্যন্ত বেঁচে ছিলেন বলে জানা যায় এবং এর ফলে মসজিদটির নামকরণ হয় আওলাদ 'আনান।

তবে, ১৭৯৮ সালে কায়রো বিদ্রোহের সময় ফরাসি দখলদার বাহিনী অন্যান্য বেশ কয়েকটি মসজিদের সাথে এই পুরাতন মসজিদটি ধ্বংস করে দেয়। ধ্বংস হওয়া মসজিদের স্থানে একটি সামরিক স্থাপনা নির্মাণ করা হয়। এটি এক ফরাসি কর্মকর্তার নামে নামকরণ করা হয়।

পরবর্তীতে আরব ঠিকাদাররা একই স্থানে একটি নতুন মসজিদ প্রতিষ্ঠা করে।  লাইলাতুল মেরাজ উদযাপনের সময় ২২শে ফেব্রুয়ারী, ১৯৯০ তারিখে মিশরের প্রাক্তন রাষ্ট্রপতি হোসনি মোবারক এটি উদ্বোধন করেন। নবপ্রতিষ্ঠিত মসজিদটির নামকরণ করা হয়েছিল "আল-ফাতহ"। ইসলামী প্রেক্ষাপটে শব্দটির অর্থ "বিজয়"।  হুসেন বিক্রি এটির নকশা করেছিলেন। আলওয়াদ 'আনান নামটি এখনও ব্যবহৃত হচ্ছে।

### আরব বসন্ত
২০১৩ সালের ১৪ আগস্ট রাবা গণহত্যার দুই দিন পর, মুহাম্মদ মুরসির সমর্থকরা রামসেস স্কয়ার এবং মসজিদের পার্শ্ববর্তী এলাকায় জড়ো হয়েছিল। যখন পুলিশের সাথে বিক্ষোভকারীদের সংঘর্ষ হয়, তখন তাদের মধ্যে কেউ কেউ মসজিদে পালিয়ে যায় এবং স্থানটি অবশেষে আহতদের জন্য একটি হাসপাতালে পরিণত হয়। পরের দিন সকালে পুলিশ মসজিদে অভিযান চালায় এবং মসজিদটি বন্ধ করার আগে বিক্ষোভকারীদের গ্রেপ্তার করে।

## তথ্যসূত্র

## বহিঃসংযোগ

বিষয়শ্রেণী:কায়রোর মসজিদ
বিষয়শ্রেণী:১৯৯০-এ সম্পন্ন মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:২০শ শতাব্দীর মিশরের মসজিদ
মাহেশিন্তে প্রতীকারাম

**মাহেশিন্তে প্রতীকারাম** (অনু. *মাহেশের প্রতিশোধ*) ২০১৬ সালে মুক্তিপ্রাপ্ত একটি ভারতীয় মালয়ালম ভাষার কমেডি ড্রামা চলচ্চিত্র। এটি দিলীশ পোথানের পরিচালনায় অভিষেক চলচ্চিত্র এবং প্রযোজনা করেছেন আশিক আবু। চলচ্চিত্রটিতে নাম ভূমিকায় অভিনয় করেছেন ফাহাদ ফাসিল, পার্শ্ব চরিত্রে আছেন অপর্ণা বালামুরালি, অনুস্রী, আলেন্সিয়ার লে লোপেজ এবং সৌবিন শাহির। চিত্রনাট্য লিখেছেন শ্যাম পুষ্করণ, গল্পটি চেরথলার থুরাভুরের থাম্পান পুরুষানের জীবনের একটি ঘটনার উপর ভিত্তি করে তৈরি। চলচ্চিত্রটির সিনেমাটোগ্রাফার ছিলেন শ্যাজু খালিদ এবং সঙ্গীত পরিচালনা করেছেন বিজিবল।

*মাহেশিন্তে প্রতীকারাম*-এর বিকাশ শুরু হয় ২০১৩ সালে, যখন পোথান আশিক আবুর (যিনি *ইডুকি গোল্ড* পরিচালনা করছিলেন, যার সহ-লেখক ছিলেন পুষ্করণ) সহকারী পরিচালক হিসেবে কাজ করছিলেন। পুষ্করণ পোথানকে তার নিজ গ্রামের একটি ঘটনার উপর ভিত্তি করে গল্পের ধারণা প্রস্তাব করেছিলেন। পোথানের জোরাজুরিতে পুষ্করণ সেই বছর চিত্রনাট্য লিখেছিলেন এবং পরবর্তীতে আবু চলচ্চিত্রটি প্রযোজনা করতে আগ্রহী হন। অভিনয়শিল্পী নির্বাচন প্রক্রিয়া সম্পন্ন করার পর ডিসেম্বর ২০১৪ থেকে প্রযোজনা শুরু হওয়ার কথা ছিল, কিন্তু সময়সূচী সংঘাতের কারণে তা আগস্ট ২০১৫ পর্যন্ত পিছিয়ে দেওয়া হয়। প্রধান চিত্রগ্রহণ শুরু হয় আগস্টের শুরুতে ইডুকি এবং এর আশেপাশের স্থানগুলিতে, যেখানে প্রধানত চিত্রগ্রহণ করা হয়েছিল। অক্টোবরের শেষের দিকে চিত্রগ্রহণ শেষ হয়।

*মাহেশিন্তে প্রতীকারাম* কেরালায় ৫ ফেব্রুয়ারি ২০১৬ সালে, ভারতের অন্যান্য অংশে ১২ ফেব্রুয়ারি এবং বিশ্বব্যাপী ২৬ ফেব্রুয়ারি মুক্তি পায়। চলচ্চিত্রটি বাণিজ্যিক সাফল্য অর্জন করে, ৩.৫ কোটি টাকা বাজেটের বিপরীতে কেরালা বক্স অফিসে ১৭.৩৫ কোটি টাকা আয় করে। এটি সমালোচকদের দ্বারা প্রশংসিত হয়, বিশেষত ফাহাদ ফাসিলের অভিনয়, হাস্যরস, সঙ্গীত, সিনেমাটোগ্রাফি, সম্পাদনা এবং চিত্রনাট্যের জন্য প্রশংসা লাভ করে। ৬৪তম জাতীয় চলচ্চিত্র পুরস্কারে এটি *সেরা মৌলিক চিত্রনাট্য* এবং *মালয়ালম ভাষার সেরা চলচ্চিত্র* পুরস্কার জয়লাভ করে। ৪৭তম কেরালা রাজ্য চলচ্চিত্র পুরস্কারে এটি *সেরা মৌলিক চিত্রনাট্য* এবং *জনপ্রিয় আবেদন এবং নান্দনিক মূল্য সম্পন্ন সেরা চলচ্চিত্র* পুরস্কার লাভ করে। চলচ্চিত্রটি তামিল ভাষায় *নিমির* (২০১৮) এবং তেলুগু ভাষায় *উমা মহেশ্বর উগ্র রূপস্য* (২০২০) নামে পুনর্নির্মিত হয়। *মাহেশিন্তে প্রতীকারাম* মালয়ালম নিউ ওয়েভ চলচ্চিত্র আন্দোলনের একটি নির্ধারক চলচ্চিত্র হিসেবে ব্যাপকভাবে স্বীকৃত।
## কাহিনিসংক্ষেপ
## কুশীলব

## তথ্যসূত্র

## বহিঃসংযোগ
*

বিষয়শ্রেণী:২০১৬-এর চলচ্চিত্র
বিষয়শ্রেণী:২০১০-এর দশকের ভারতীয় চলচ্চিত্র
বিষয়শ্রেণী:২০১০-এর দশকের মালয়ালম ভাষার চলচ্চিত্র
বিষয়শ্রেণী:২০১৬-এর হাস্যরসাত্মক-নাট্য চলচ্চিত্র
আলাউদ্দিন মসজিদ, সিনপ

[থাম্ব| সিনোপের আলাউদ্দিন মসজিদের [মিম্বর|মিম্বার (ডান) এবং মিহরাব (বাম)।]]**আলাউদ্দিন মসজিদ** (    ) তুরস্কের সিনোপ প্রদেশের সিনোপ শহরে অবস্থিত একটি ঐতিহাসিক মসজিদ। মসজিদটি সিনোপে অবস্থিত। মসজিদটি সিনোপ উপদ্বীপের কেন্দ্রে নির্মিত হয়েছে। আরেকটি ঐতিহাসিক ভবন, পারভানে মেদ্রেস মসজিদের উত্তরে অবস্থিত।

## ইতিহাস
মধ্যযুগে সিনোপ ছিল একটি গুরুত্বপূর্ণ কৃষ্ণ সাগর বন্দর। ১২১৪ সালে সেলজুকদের রাজা প্রথম কায়কাউস এটি দখল করেন। ১২২০ সালে তার ভাই আলাত্তিন কেকুবাত প্রথম মসজিদটি তাকে নির্মাণের দায়িত্ব দেন। মসজিদ ভবনের তত্ত্বাবধায়ক ছিলেন আতাবেগ এসেদুদ্দিন আয়াস। তিনি আরতুকিদ (একজন আনাতোলিয়ান বেইলিক ) সাম্রাজ্যের সাবেক শাসক ছিলেন। তিনি একটি অভ্যুত্থানের পর তার বেইলিক(আনাতোলিয়ার বে শাসিত ক্ষুদ্র রাজ্যসমূহকে বলে) থেকে পালিয়ে সেলজুকদের কাছে আশ্রয় নিয়েছিলেন। কিন্তু  ট্রাবজোনের সম্রাট ম্যানুয়েল প্রথম সিনোপ দখল করলে মসজিদের একটি বড় অংশ ধ্বংস হয়ে যায়। ১২৬৪ সালে তুর্কিরা ষরের নিয়ন্ত্রণ পুনরুদ্ধার করে এবং সেলজুক উজির পারভান ১২৬৭ সালে মসজিদটি পুনর্নির্মাণ করেন শহরটি ক্যান্ডার রাজবংশের অধীনে আসে এবং ১৩৪০-এর দশকে ক্যান্ডারের ইব্রাহিম মসজিদের উঠোনের উত্তর-পূর্ব কোণে একটি সমাধি নির্মাণ করেন। ১৩৮৫ সালে কান্দার সেললাদ্দিন বায়েজিদ মসজিদটি সম্প্রসারণ করেন। ১৪৬১ সালে সিনোপের পাশাপাশি বাকি ক্যান্ডার রাজ্যগুলি উসমানীয় সাম্রাজ্যের অন্তর্ভুক্ত হয়। উসমানীয় শাসনামলে মসজিদটির বেশ কয়েকবার রক্ষণাবেক্ষণ করা হয়েছিল। ১৮৫০-এর দশকে, সিনোপের উসমানীয় গভর্নর তুফান পাশা একটি ভূমিকম্পে গম্বুজটি ক্ষতিগ্রস্ত হবার পর মসজিদটি পুনরুদ্ধার করেন। মসজিদটির সর্বশেষ সংস্কার ২০০৮ সালে করা হয়েছিল।

## ভবন
মসজিদটির  বর্গাকার আকৃতির। এখানে ভবনটির ভিত্তি এলাকার আয়তন ৬৬ x ২২ বর্গমিটার (২১৬ x ৭২ বর্গমিটার)।&nbsp;২ ফুট) এবং উঠোনের আয়তন ৬৬ x ৪৪ মি ২ (২১৬ x ১৪৪&nbsp;ফুট ২ ) এলাকা। মসজিদের আয়তাকার নকশা পরবর্তী উসমানীয় মসজিদগুলোর তুলনায় ভিন্ন। মসজিদের আঙিনাটি  উঁচু দেয়াল। তিনটি দরজা আছে; পশ্চিমে, উত্তরে এবং পূর্বে। শাদিরবান, মসজিদের জন্য আবশ্যকীয় ওযু ফোয়ারাটি উঠোনের মাঝখানে অবস্থিত। মসজিদটিতে তিনটি প্রধান গম্বুজ এবং দুটি ছোট গম্বুজ রয়েছে। ১৮৬০-এর দশকে সংস্কারের সময়, মসজিদের মূল মার্বেল মিম্বারটি ইস্তাম্বুলে পাঠানো হয়েছিল।  বর্তমানে একটি কাঠের মিম্বর স্থাপন করা হয়েছে।

## তথ্যসূত্র

## বহিঃসংযোগ

বিষয়শ্রেণী:তুরস্কের সেলজুক মসজিদ
বিষয়শ্রেণী:তুরস্কের সুন্নি মসজিদ
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:তুরস্কের ভূ-চিহ্ন
জাতীয় ভারতীয় নারী ফেডারেশন

**জাতীয় ভারতীয় মহিলা ফেডারেশন** (এনএফআইডব্লিউ) হল ভারতের একটি মহিলা সংগঠন, যেটি ভারতের কমিউনিস্ট পার্টির মহিলা শাখা। এটি ১৯৫৪ সালের ৪ঠা জুন মহিলা আত্মরক্ষা সমিতির বেশ কয়েকজন নেত্রী দ্বারা প্রতিষ্ঠিত হয়েছিল, যাঁদের মধ্যে একজন ছিলেন অরুণা আসফ আলী।

## ইতিহাস
স্নায়ুযুদ্ধ এবং সামরিক চুক্তির পটভূমিতে এনএফআইডব্লিউ-এর প্রথম কংগ্রেস (কলকাতা, ৪ঠা জুন ১৯৫৪) অনুষ্ঠিত হয়েছিল। এটি "বৃহৎ আকারের অস্ত্র, হাইড্রোজেন বোমা, পরমাণু বোমা এবং ব্যাকটেরিওলজিক্যাল অস্ত্রের মতো গণবিধ্বংসী অস্ত্রের অটল বিরোধিতা" ঘোষণার প্রতি এক ধরণের মর্মস্পর্শী মনোভাব জাগিয়ে তোলে।

সাম্রাজ্যবাদ, দারিদ্র্য এবং রোগের বিরুদ্ধে বিশ্বজুড়ে নারীদের ঐক্যবদ্ধ হওয়ার দৃষ্টিভঙ্গিতে অনুপ্রাণিত হয়ে, বিদ্যা মুন্সী, ইলা রিড, হাজরা বেগম, আনা মাসকারেন, রেণু চক্রবর্তী, তারা রেড্ডি, শান্তা দেব এবং অনসূয়া জ্ঞানচাঁদের মতো নেতৃস্থানীয় ব্যক্তিত্বরা মহিলা আন্তর্জাতিক গণতান্ত্রিক ফেডারেশন (ডব্লিউআইডিএফ), মায়েদের বিশ্ব সম্মেলন (লোজান, ১৯৫৫), আফ্রো-এশীয় মহিলা সম্মেলন (কায়রো, ১৯৬১), ভিয়েতনাম বিজয়ের বার্ষিকী (হো চি মিন সিটি, ১৯৭৭) ইত্যাদি সভাগুলিতে অংশগ্রহণ করেছিলেন।

১৯৫৭ সালে অন্ধ্রপ্রদেশের বিজয়ওয়াড়া থেকে, এনএফআইডব্লিউ-এর সভাপতি পুষ্পময়ী বোস একটি জোরালো আবেদন জারি করেছিলেন: “আমরা, ফেডারেশনের মহিলারা ঘোষণা করছি যে আমরা যুদ্ধ চাই না, এখানে বা বিশ্বের কোথাও নয়... আমরা বৃহৎ শক্তিগুলির কাছে কেবল সমস্ত পারমাণবিক পরীক্ষা বন্ধ করার দাবি করি না, বরং বিশ্বের মঙ্গলের জন্য সমস্ত যুদ্ধ বন্ধ করার দাবি জানাই - আমরা তাদের অনুরোধ করি যুদ্ধের প্রস্তুতিতে তাদের মানুষ, অর্থ এবং মস্তিষ্ক নষ্ট না করে বরং তাদের দেশের মঙ্গলের জন্য এটি ব্যবহার করুন”।

নারীর অধিকার নিশ্চিত করার সাধারণ লক্ষ্যে ঐক্যবদ্ধ হয়ে অনেক নারী সংগঠন এনএফআইডব্লিউ-তে যোগ দেয়। ১৯৫৪ সালে এর প্রতিষ্ঠা সম্মেলনে, ৩৯টি সংগঠন ইতিমধ্যেই যোগ দিয়েছিল, যার ফলে কৃষক, শ্রমিক, উপজাতি, দলিত এবং শরণার্থী থেকে শুরু করে পেশাদার, শিল্পী এবং বুদ্ধিজীবী পর্যন্ত প্রায় ১.৩ লক্ষ মহিলা এর সদস্যপদ লাভ করেছিলেন। সাংবিধানিক সংগঠনগুলির মধ্যে ছিল মহিলা আত্মরক্ষা সমিতি (এমএআরএস, পশ্চিমবঙ্গ), পাঞ্জাব লোক স্ত্রী সভা, নারী মঙ্গল সমিতি (উড়িষ্যা), এবং মণিপুর মহিলা সমিতি।

## সভাপতিবৃন্দ

# পুষ্পময়ী বোস (১৯৫৪ &#x2013; ১৯৫৭)
# অনুসূয়া জ্ঞানচাঁদ (১৯৫৭ &#x2013; ১৯৬২)
# কপিলা খাণ্ডওয়ালা (১৯৬২ &#x2013; ১৯৬৭)
# অরুনা আসফ আলী (১৯৬৭ &#x2013; ১৯৮৬)
# ডাঃ নিরুপমা রথ (১৯৮৬ &#x2013; ১৯৯৪)
# দীনা পাঠক (১৯৯৪ &#x2013; ২০০২)
# ডাঃ কে. সারদামনি (২০০২ &#x2013; ২০০৮)
# অরুণা রায় (২০০৮ &#x2013; ২০২৪)
# সৈয়দা হামিদ (২০২৪ &#x2013; )

## সাধারণ সম্পাদকগণ

# অনুসূয়া জ্ঞান চাঁদ (১৯৫৪ &#x2013; ১৯৫৭)
# হাজরা বেগম (১৯৫৪ &#x2013; ১৯৬২)
# রেণু চক্রবর্তী (১৯৬২ &#x2013; ১৯৭০)
# বিমলা ফারুকী (১৯৭০ &#x2013; ১৯৯১)
# তারা রেড্ডি (১৯৯১ &#x2013; ১৯৯৪)
# জি. সরলা দেবী (১৯৯৪ &#x2013; ১৯৯৯)
# অমরজিৎ কৌর (১৯৯৯ &#x2013; ২০০২)
# সেহবা ফারুকী (২০০২ &#x2013; ২০০৫)
# অ্যানি রাজা (২০০৫ &#x2013; ২০২৪)
# নিশা সিন্ধু (২০২৪ &#x2013; )

## আরও দেখুন

* ক্রান্তিকারী আদিবাসী মহিলা সংগঠন
* নারী মুক্তি সংঘ

## তথ্যসূত্র

বিষয়শ্রেণী:ভারতের রাজনৈতিক দলের মহিলা শাখা
বিষয়শ্রেণী:১৯৫৪-এ ভারতে প্রতিষ্ঠিত
বিষয়শ্রেণী:অপর্যালোচিত অনুবাদসহ পাতা
দিব্যা জৈন

**দিব্যা জৈন** একজন ভারতীয় সফটওয়্যার ইঞ্জিনিয়ার এবং উদ্যোক্তা। *ফরচুন* -এর পক্ষ থেকে জৈনকে *ডেটা ডোয়েন*  সম্বোধনে অভিহিত করা হয়েছে।  দিব্যা বর্তমানে *গুগল* সংস্থার অন্তর্গত *এমএল* বিভাগের পরিচালক। পূর্বে তিনি অ্যাডোবিতে *এমএল* -এর পরিচালক ছিলেন  তিনি আগে বক্স তথ্যপ্রযুক্তি সংস্থায় একজন ডেটা বা তথ্য বিশ্লেষক প্রকৌশলী হিসাবে কাজ করেছেন। 

## জীবনের প্রথমার্ধ
দিব্যা জৈনের জন্ম ভারতের রুরকিতে।  জৈন আলীগড় বিশ্ববিদ্যালয় থেকে বৈদ্যুতিক প্রকৌশলে স্নাতক ডিগ্রি অর্জন করেছেন এবং *সান জোসে স্টেট* বিশ্ববিদ্যালয় থেকে কম্পিউটার প্রকৌশলে স্নাতকোত্তর ডিগ্রি অর্জন করেছেন।  তিনি ২০০৩ সালে সান মাইক্রোসিস্টেমসে এবং ২০০৫ সালে *কেজিওন সিস্টেমস* নামদক একটি স্টার্টআপে কাজ শুরু করেন  জৈন তথ্য বিশ্লেষক (*ডেটা অ্যানালাইসিস*) সংস্থা, *ডি লুপ*-এর সহ-প্রতিষ্ঠাতা ছিলেন।  ২০১৩ সালে *বক্স* সংস্থা *ডি লুপ* -কে অধিগ্রহন করলে দিব্যা *বক্সে* তথ্য বিশ্লেষক প্রকৌশলী হিসাবে যোগ দেন।  বক্সে, তিনি *[[মেশিন লার্নিং]]* প্রযুক্তির উপর কাজ করেন। 

## কর্মজীবন
দিব্যা ২০০৩ সালে *সান মাইক্রোসিস্টেমস* সংস্থায়  কর্মজীবন শুরু করেন। তারপর ২০০৫ সালে *কেজিওন সিস্টেমস* নামের একটি স্টার্ট-আপ স্ংস্থায় যোগদান করেন। ২০০৯ সালে, *ইএমসি* সংস্থা *কেজিয়ন সিস্টেমস* সংস্থাকে অধিগ্রহণ করে। এইসময় জৈন সমসাময়িক প্রযুক্তিতে আগ্রহী হয়ে সেই বিষয়ে কিছু আনুষ্ঠানিক শিক্ষা গ্রহণের সিদ্ধান্ত নেন এবং *স্ট্যানফোর্ড* বিশ্ববিদ্যালয় থেকে ডেটা মাইনিং এবং বিশ্লেষণে এক বছরের স্নাতক কোর্স সম্পন্ন করেন। জৈন ২০১১ সালে *ইএমসি* সংস্থার চাকরী ছেড়ে বেরিয়ে আসেন। এরপর সেই একই বছরের সেপ্টেম্বর মাস পর্যন্ত আরেকটি স্টার্টআপে কাজ করেন এবং তারপর ডিলুপ ইনকর্পোরেটেড প্রতিষ্ঠা করেন।*ডি লুপ* সংস্থা মূলত ডেটা অ্যানালিটিক্স বা তথ্য বিশ্লেষক সংস্থা হিসাবে পরিচিত। 

## তথ্যসূত্র

বিষয়শ্রেণী:উত্তরপ্রদেশের নারী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সান হোসে স্টেট বিশ্ববিদ্যালয়ের প্রাক্তন শিক্ষার্থী
অগ্রসেন জয়ন্তী

**অগ্রসেন জয়ন্তী** (আক্ষরিক অর্থে "অগ্রসেনের জন্মদিন") হল একজন কিংবদন্তি হিন্দু রাজা অগ্রসেন মহারাজের জন্মবার্ষিকী উদযাপন। তিনি অগ্রোহের রাজা ছিলেন এবং তাঁর থেকেই আগরওয়াল জাতির উৎপত্তি। হিন্দু পঞ্জিকার আশ্বিন মাসের চতুর্থী তিথিতে অগ্রসেন জয়ন্তী পালন করা হয়।

১৯৭৬ সালে ভারত সরকার মহারাজা অগ্রসেনের ৫১০০তম জন্মজয়ন্তী উপলক্ষে তাঁর সম্মানে একটি ডাকটিকিট জারি করে।

## সরকারি ছুটি
উত্তর প্রদেশে অগ্রসেন জয়ন্তী উপলক্ষে উত্তর প্রদেশ রাজ্য সরকার আনুষ্ঠানিকভাবে ছুটি ঘোষণা করেছে। উত্তর ভারতের হরিয়ানা রাজ্যেও অগ্রসেন জয়ন্তীতে সরকারি ছুটি রয়েছে। এই দিনটি পাঞ্জাব এবং হরিয়ানা রাজ্যে একটি গেজেটেড ছুটির দিন।

## উদযাপন

মহারাজা অগ্রসেন জয়ন্তীকে বিশেষ করে তোলার জন্য ভক্তরা বিশেষ প্রস্তুতি নেন। ভারতের বিভিন্ন স্থানে দিনব্যাপী বর্ণাঢ্য শোভাযাত্রা এবং বিভিন্ন সাংস্কৃতিক অনুষ্ঠানের মাধ্যমে দেবতা মহারাজা অগ্রসেনের জন্মবার্ষিকী উদযাপন করা হয়। বৈশ্য সম্প্রদায় পূর্ণ ধর্মীয় নিষ্ঠার সাথে জয়ন্তী উদযাপন করে। ভারতজুড়ে অগ্রহরি, অগারওয়াল, বর্ণওয়াল এবং জৈনদের মধ্যে অগ্রসেন জয়ন্তী পালিত হয়। এই দিনে অগ্রসেনের বংশধররা সমাজকল্যাণমূলক কর্মকাণ্ডে নিজেদের ব্যস্ত রাখেন। সাম্য ও ভ্রাতৃত্বের বার্তা ছড়িয়ে দেওয়ার জন্য বিনামূল্যে চিকিৎসা শিবির, খাদ্য বিতরণ এবং বিভিন্ন সাংস্কৃতিক অনুষ্ঠান এবং কর্মসূচি গ্রহণ করা হয়। তারা জীবনের আদর্শের জন্য অগ্রসেনকে সম্মান করেন এবং তাঁর পদাঙ্ক অনুসরণ করার চেষ্টা করেন।

## তথ্যসূত্র

বিষয়শ্রেণী:ব্যক্তিভেদে জন্মদিন
বিষয়শ্রেণী:ভারতের বার্ষিক অনুষ্ঠান
বিষয়শ্রেণী:অক্টোবর উদ্‌যাপন
বিষয়শ্রেণী:সেপ্টেম্বর উদ্‌যাপন